**Dejavnosti RaP 2024/2025**

|  |  |
| --- | --- |
| **IME DEJAVNOSTI** | **OPIS DEJAVNOSTI** |
| 1, 2, 3, ZNAMO VSI | Učenci bodo razvijali sposobnost samostojnega in skupinskega učenja. Opravljali bodo domače naloge, utrjevali in poglabljali učno snov ter opravljali dejavnosti, ki krepijo učne navade. |
| ABC RAČUNALNIŠTVA – VARNA RABA SPLETA | Učenci bodo spoznali računalniško učilnico in delo z računalniki. Pridobili bodo temeljna znanja spretnosti in navade za učinkovito ter uspešno uporabo. Skozi dejavnosti bodo osvajali računalniška znanja in razvijali mišljenje, razmišljanje in pravilen odnos do varovanja lastnine in podatkov. |
| ABC ŠPORT | Skozi športne aktivnosti bodo učenci osvajali prve korake v svet športa. Skozi igro bodo spoznali osnove gimnastike, nogometa, rokometa, atletike, košarke, odbojke… Ob tem se bodo seznanjali s temelji zdrave prehrane ter o pozitivnih vplivih zdravega življenjskega sloga na življenje. |
| CICI TEATER | Učenci bodo skozi zabavne igre vlog spoznali igralske veščine, krepili samozavest, se naučili sproščeno in pogumno nastopati. |
| FOLKLORA | Učenci bodo spoznali slovensko ljudsko izročilo. Plesali bodo, se igrali in peli, se oblačili v ljudske kostume in nastopali na šolskih prireditvah. |
| GLASBENA SKUPINA | Učenci bodo poustvarjali in izvajali popularne pesmi na inštrumente. Naučili se bodo sproščenega nastopanja pred občinstvom in samostojnega izvajanja pesmi. Doživljajsko bodo poslušali in izvajali lastne ali tuje pesmi. Nastopili bodo na šolskih in krajevnih prireditvah. |
| GLEDALIŠČE KAMIŠIBAJ | Učenci bodo razvijali znanja in veščine gledališke umetnosti. Spoznavali in poustvarjali bodo pravljice in zgodbe. Spoznali bodo igralske veščine, krepili samozavest, razvijali ustvarjalnost, se naučili sproščeno in pogumno nastopati. Širili in bogatili bodo svoj besedni zaklad, krepili lastno kreativnost in razmišljanje. |
| GLINA | Učenci se bodo sproščali in ustvarjali s pomočjo naravnega kiparskega materiala ter krepili pozitiven odnos do bogastva slovenske tradicije. |
| IGRAJMO SE Z GLINO | Učenci se bodo sproščali in ustvarjali s pomočjo naravnega kiparskega materiala ter krepili pozitiven odnos do bogastva slovenske tradicije. |
| IGRAMO SE | Učenci se bodo igrali različne vrste iger – družabne, konstrukcijske, gibalne, socialne, razvedrilne. Navajali se bodo na sodelovanje v skupini in na upoštevanje pravil. Veselili se bodo uspehov in se naučili sprejeti poraz. |
| JOGA, PILATES | Učenci bodo krepili zavedanje svojega telesa in dihanja, sprejemanje samega sebe. Povečali bodo prožnost, krepili raztezanje in sprostitev mišic, izboljšanje motorike in koncentracije. |
| KOLESARSKI IZPIT | Učenci bodo pridobili teoretično znanje o cestno-prometnih predpisih in o varni vključitvi v promet. Razvijali bodo veščine praktične vožnje s kolesom. Po uspešno opravljenem teoretičnem in praktičnem delu kolesarskega izpita bodo pridobili kolesarsko izkaznico ter se v prometu znali samostojno in odgovorno obnašati. |
| KOŠARKA | Učenci bodo razvijali ustrezno gibalno učinkovitost in sposobnosti (koordinacija gibanja, moč, hitrost, gibljivost, ravnotežje in natančnost). Usvojili bodo nekatere praktične veščine (vodenje žoge s spremembami smeri, zaustavljanjem, podajanje in lovljenje, met na koš, igro…). Spoznali bodo temeljna pravila košarke. |
| KREATIVNI UM | Učenci bodo odkrivali slovenske in tuje kulturne dediščine skozi umetnost. Ustvarjali in razvijali bodo kreativno in kritično mišljenje. |
| KRIŽ KRAŽ | S križankami, premetankami in rebusi bodo učenci dosegli poglobljeno znanje in obogatili čas po pouku. Na privlačen način bodo preverjali in utrjevali znanje. |
| KULTURE SVETA | Učenci se bodo srečali z različnimi kulturami sveta. Spoznali bodo njihove običaje, navade, oblačila, hrano, jezik… |
| LIKOVNE DELAVNICE | Učenci bodo kreativni skozi likovne postopke in tehnike, ki so jim blizu. Krepili bodo lastni likovni izraz in sodelovali na likovnih natečajih. |
| MALI KUHARSKI MOJSTRI | Učenci bodo spoznali jedilno in kuhalno posodo ter pravilno uporabo jedilnega pribora. Učili se bodo pravilnega ravnanja z živili, spoznali mehansko in toplotno obdelavo živil, ovrednotili zahtevnost receptov in pripravili zanimive jedi. |
| MATEMATIČNI IN LOGIČNI IZZIVI | Učenci bodo na zabaven način krepili sposobnost logičnega razmišljanja in sklepanja. Poigravali se bodo s števili, spoznali nekatera »čudna« števila, raziskovali matematične zakonitosti v naravi in umetnosti, morda bodo odkrili kaj presenetljivega in osupljivega. Soočili se bodo z zanimivimi matematičnimi izzivi in igrali razne matematične igre (magični kvadrati, sudoku, kakuro, nurikabe...). |
| MINI TEATER | Učenci bodo skozi zabavne igre vlog spoznali igralske veščine, krepili samozavest, se naučili sproščeno in pogumno nastopati. |
| MLADI MODELARJI | Učeni bodo spoznavali pomen varnosti pri delu z orodji in razvijali svoje ročne spretnosti ter ustvarjalno mišljenje. Poudarek bo na izdelovanju izdelkov (modeli manjših jadralnih letal, padal in raket). Učenci bodo na njim primeren način spoznavali gradiva iz skupine umetnih mas, papirnih gradiv in lesa.  |
| MLADI NOVINARJI 1 | **Učenci bodo spoznali delo na radiu. Pripravili bodo zanimive prispevke, intervjuje ter predstavili svoj kraj, šolo in učence poslušalcem Radia Slovenske Gorice.** |
| MLADI NOVINARJI 2 | Učenci bodo spoznali delo novinarja. Pisali bodo šolsko glasilo. Dejavnosti bodo obsegale raziskovalno in terensko delo. |
| MLADI POHODNIKI | Na pohodih po okoliških hribih bodo učenci spoznali pravila obnašanja v naravi in planinsko kulturo. Navajali se bodo na samostojnost, sodelovali bodo v skupini in razvijali pozitivne medsebojne odnose. Spoznali bodo pomen gibanja v naravi in se pravilno pripraviti na pohod. Spoznali bodo planinske poti in njihove označbe ter se seznanili z nevarnostmi v hribih. |
| MLADI RAZISKOVALCI | Učenci bodo raziskovali pojave v naravi. Skozi vodene poskuse bodo spoznavali zakonitosti naravnih pojavov. Spoznali bodo, kako nastane nevihta, poskusili bodo narediti dež in razložili, zakaj letalo leti. |
| MLADI UMETNIKI | Učenci bodo kreativni skozi likovne postopke in tehnike, ki so jim blizu. Krepili bodo lastni likovni izraz in sodelovali na likovnih natečajih. |
| MODELARSTVO | Učenci bodo spoznali različne panoge v modelarstvu (ladijsko inLetalsko modelarstvo). Poudarek bo na varnosti pri delu, pri čemer bodo učenci razvijali svoje ročne spretnosti, spoznavali različne materiale ter obdelovalne postopke (zarisovanje, žaganje, brušenje…). Izdelali bodo vsaj en ladijski model (jadrnica) in en prostoleteči letalski model. |
| MOŽGANČKANJE | Učenci bodo bistrili svoj um ob ugankah, zavozlankah, slikovnih mrežah, križankah, kvizih, rebusih… |
| NAJEM SE IN SPROSTIM | Učenci bodo spoznali pomen higiene pred kosilom. Navajali se bodo na uživanje zdrave in uravnotežene prehrane. Poudarek bo na kulturnem vedenju pri jedi (sedenje, drža rok, pravilna uporaba jedilnega pribora, komunikacija pri mizi). Primerno vedenje vpliva na sproščeno vzdušje in spoštljiv odnos do vrstnikov. |
| ODBOJKA | Učenci se bodo naučili osnov igre odbojke, pozitivnega odnosa do gibanja in krepili pozitivne odnose v skupini. |
| OPAZOVANJE NARAVE | Učenci bodo spoznavali različne vrste ptic in drugih živali. Spoznali bodo njihove habitate, navade in prehranjevanje. Opazovali in beležili bodo njihova imena ter jih krmili. |
| PEVSKI ZBOR(CICI, OTROŠKI, MLADINSKI) | Učenci se bodo učili peti z osnovami vokalne tehnike, ki vplivajo tudi na boljšo telesno držo in na jasnejši govor. V program bodo vključene slovenske in tuje ljudske ter umetne pesmi. S petjem se bodo predstavili na šolskih in krajevnih prireditvah. |
| PLESNE URICE | Na zabaven način bodo učenci spoznali moderne plese iz vsega sveta. Naučili se bodo osnovnih plesnih korakov in se z njimi predstavili na šolskih prireditvah. |
| PLEZANJE 1, 2 | Učenci bodo izboljšali koordinacijo gibanja, postali bodo bolj vzdržljivi, močnejši v rokah in nogah, izgubili bodo strah pred višino. Razvili bodo ravnotežje in pridobili občutek za gibanje. Na plezanje se bodo znali ustrezno pripraviti, seznanili se bodo z nevarnostmi. |
| PRAVLJIČNO JUTRO | Učenci bodo krepili svojo pozornost, sposobnost poslušanja in razumevanja, kreativnost, izražanje in razmišljanje. Podali se bodo v svet knjige, bogatili ročne spretnosti ter razvijali lastno kreativnost. |
| PRISLUHNIMO SI | Ker so učenci različno razpoloženi, potrebujejo veliko  pogovora. S pogovorom bodo reševali  težave in iskali rešitve.Vsak problem je manjši, če ga z nekom delimo. S pogovorom bodo morda našli nove prijatelje. Pogovor je nekomu lahko najbogatejše darilo. |
| PRVA POMOČ | Učenci se bodo seznanili s preprečevanjem nezgod in poškodb. Spoznali bodo pripomočke za nudenje prve pomoči, naučili bodo nuditi prvo pomoč v primeru zlomov, krvavitev, možganske kapi, srčnega zastoja, nezavesti ter spoznali temeljne postopke oživljanja in klic na pomoč. |
| RAZGIBANO JUTRO | Učenci bodo razvijali osnovne motorične spretnosti. Z jutranjim razgibavanjem bodo dosegali boljšo zbranost za učenje in ustvarjanje pri pouku. |
| RAZISKUJEMO VESOLJE | Učenci bodo na igriv in zanimiv način spoznavali in raziskovali osnovne značilnosti vesolja. Pogledali bodo, kako je videti Zemlja iz vesolja, primerjali Zemljo in Luno, spoznali površje Lune, seznanili se bodo z najlepšimi galaksijami in mogoče uspeli ugotoviti, kaj se nahaja v črni luknji. |
| REŠEVANJE SPOROV (MEDIACIJA) | Učenci bodo spoznali proces šolske mediacije, v katerem tretja, nevtralna stran (mediator) pomaga sprtima stranema pri iskanju skupne rešitve, ki bo omogočila, da bosta obe strani iz spora izšli zadovoljni in opolnomočeni. Učencem pomaga pri prevzemanju odgovornosti za svoje vedenje, šolski mediatorji pa so usposobljeni za pomoč udeležencem v sporu pri reševanju spora tako, da prisluhnejo vsem vpletenim stranem in jih spodbujajo, da se pogovorijo o medsebojnih razlikah. |
| SAM SE UČIM | Učenci bodo razvijali sposobnost samostojnega učenja. Opravljali bodo domače naloge, utrjevali in poglabljali učno snov ter opravljali dejavnosti, ki krepijo učne navade. |
| SI ZA PARTIJO ŠAHA? | Učenci bodo spoznali zgodovino šaha in različne načine igre. Z igro bodo razvijali višje miselne procese in strategije, ki jih uporabljajo tudi v vsakdanjem življenju. |
| SKOK ČEZ OVIRE | Učenci bodo odpravljali vrzeli v znanju in utrjevali že pridobljeno znanje pri določenih predmetih. Z dopolnilno in dodatno razlago ter prilagojenim načinom dela bodo pridobivali in nadgrajevali temeljna znanja. |
| SOS | Učenci bodo odpravljali vrzeli v znanju in utrjevali že pridobljeno znanje pri določenih predmetih. Z dopolnilno in dodatno razlago ter prilagojenim načinom dela bodo pridobivali in nadgrajevali temeljna znanja. |
| SPRETNI PRSTKI | Učenci bodo spoznali različne materiale in z njimi ustvarjali. Razvijali bodo ročne spretnosti, krepili lastne kreativnost in domišljijo. Ob ustvarjanju se bodo sproščali. |
| SVET PRAVLJIC | Učenci se bodo srečali s pravljičnim svetom, ki je daleč od realnega in kjer domišljija ne pozna meja. Ob poslušanju pravljic bodo razvijali svoje domišljijskočutne podobe pravljičnih junakov. Po poslušanju bodo opisali osebe in dogajanje ter pravljico ilustrirali. |
| ŠOLSKA SKUPNOST | Učenci bodo pridobivali vedenje o pravicah. Vključevali se bodo v reševanje aktualnih problemov in se učili sprejemanja odgovornosti. Razvijali bodo tehniko komunikacije in sodelovanja ter oblikovali kakovostne medsebojne odnose. Pridobivali bodo znanja o demokraciji in vedenja o demokratičnem reševanju problemov. Urili se bodo v prevzemanju odgovornosti za skupnost in komuniciranje v skupini.  |
| TEACHER, HELP! | Učenci bodo odpravljali vrzeli v znanju in utrjevali že pridobljeno znanje pri določenih predmetih. Z dopolnilno in dodatno razlago ter prilagojenim načinom dela bodo pridobivali in nadgrajevali temeljna znanja. |
| VESELA ŠOLA | Različne teme Vesele šole bodo učence spodbudile k raziskovanju in razumevanju sveta okoli sebe. Seznanili se bodo z nekaterimi aktualnimi temami in dogodki. Po lastni izbiri se bodo pripravljali na šolsko in državno tekmovanje. |
| V SVETU DOMIŠLJIJE IN USTVARJALNOSTI | Učenci se bodo preizkusili v pisanju pesmi in krajših besedil, s katerimi se bodo udeležili različnih literarnih natečajev. |
| WIR SPIELEN | Učenci se bodo s pomočjo slik, videoposnetkov, igre, petja pesmic in gibanja na zanimiv način srečali s tujim jezikom. |
| ZABAVNA MATEMATIKA | Učenci bodo nadgrajevali vsebine, ki jih bodo spoznavali pri pouku matematike. Pripravljali se bodo na različna matematična tekmovanja. |
| ZMOREM VEČ | Učenci bodo nadgrajevali vsebine, ki jih bodo spoznavali pri pouku. Pripravljali se bodo na različna tekmovanja in natečaje. |
| ZDRAV ŽIVLJENJSKI SLOG | Učenci bodo spoznali zdrav življenjski slog, s katerim bodo pozitivno vplivali na telesno in duševno zdravje ter ohranjali zdrave navade skozi vse življenje. |
| ZNAM SE IGRATI Z VRSTNIKI | Učenci se bodo igrali z vrstniki in po svojih željah ter interesih izbirali med različnimi igrami in dejavnostmi. Krepili bodo svoje vezi in prijateljstva ter urili sobivanje z drugimi. |
| ŽIVIM Z NARAVO | Učenci bodo v različnih letnih časih spoznavali naravo in njene zakonitosti. Vonjali bodo, opazovali, tipali, se uvajali v vrtičkanje in se veselili svojega pridelka. |
| ŽIV ŽAV | Učenci bodo po svojih željah in interesih izbirali med različnimi igrami in dejavnostmi. Sodelovali bodo z vrstniki in ostalimi učenci, vključenimi v popoldanski Živ žav. |